CELEX: C2006/294/56
Language: da
Date: 2006-12-02 00:00:00
Title: Sag C-403/06 P: Appel iværksat den 27. september 2006 af Chafiq Ayadi til prøvelse af dom afsagt den 12. juli 2006 af Retten i Første Instans (Anden Afdeling) i sag T-253/02, Chafiq Ayadi mod Rådet for Den Europæiske Union

2.12.2006   
            
            
               DA
            
            
               Den Europæiske Unions Tidende
            
            
               C 294/32
            
         Appel iværksat den 27. september 2006 af Chafiq Ayadi til prøvelse af dom afsagt den 12. juli 2006 af Retten i Første Instans (Anden Afdeling) i sag T-253/02, Chafiq Ayadi mod Rådet for Den Europæiske Union
   (Sag C-403/06 P)
   (2006/C 294/56)
   Processprog: engelsk
   Parter
   
      Appellant: Chafiq Ayadi (ved solicitor H. Miller og barrister S. Cox)
   
      De andre parter i appelsagen: Rådet for Den Europæiske Union, Det Forenede Kongerige Storbritannien og Nordirland og Kommissionen for De Europæiske Fællesskaber
   Sagsøgerens påstande
   
               —
            
            
               Afgørelsen fra Retten i Første Instans ophæves i det hele.
            
         
               —
            
            
               Det fastslås, at artikel 2 og 4 og bilag 1 til Rådet forordning (EF) nr. 881/2001 (1) er ugyldige, for så vidt som de berører sagsøgeren umiddelbart og individuelt.
            
         
               —
            
            
               Det pålægges Rådet at betale appellantens omkostninger i forbindelse med appelsagen og sagen for Retten i Første Instans.
            
         Søgsmålsgrunde og væsentligste argumenter
   Appellanten gjort gældende, at Retten i Første Instans har begået en retlig fejl, idet den:
   
               a)
            
            
               ikke fastslog, at artikel 308 EF, sammenholdt med artikel 60 EF og 301 EF, ikke gav Rådet beføjelse til at vedtage de omtvistede bestemmelser,
            
         
               b)
            
            
               ikke fastslog, at fastlæggelsen de omtvistede beføjelser tilsidesatte det grundlæggende subsidiaritetsprincip og/eller artikel 5, stk. 2, EF,
            
         
               c)
            
            
               ikke fastslog, at der er sket tilsidesættelse af væsentlige formskrifter ved vedtagelsen af de omtvistede bestemmelser, nemlig kravet om, at Rådet skal angive grundene til, at de nødvendige foranstaltninger ikke kan fastlægges af de enkelte medlemsstater,
            
         
               d)
            
            
               fastslog, at De Forenede Nationers Sikkerhedsråds beslutninger, som er rettet til De Forenede Nationers medlemsstater, er bindende for medlemsstaterne og/eller Fællesskabet,
            
         
               e)
            
            
               fastslog, at Fællesskabets retsinstanser kun kan annullere en fællesskabsretsakt, der gennemfører en beslutning truffet af FN's Sikkerhedsråd med henvisning til jus cogens, og idet den ikke fastslog, at den kan annullere en sådan foranstaltning med henblik på at beskytte de menneskerettigheder, der er anerkendt i De Forenede Nationers retsorden,
            
         
               f)
            
            
               ikke fastslog, at de omtvistede dele af forordning nr. 881/2002 tilsidesatte appellantens menneskerettigheder.
            
         
      (1)  Rådets forordning (EF) nr. 881/2002 af 27.5.2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan
   (EFT L 139, s. 9).